Heca Direct A/S er Danmarks eneste direkte producent og leverandør inden for profilbeklædning/uniformer – udviklet som private label til den enkelte kunde. Virksomheden har hovedkontor og administration med eget lager og logistikcenter på 2.700 m2 i Thisted, Danmark og produktionsvirksomhed i Bangladesh.I Bangladesh har Heca Direct A/S over 15 års erfaring med produktion af beklædning – de sidste 12 år på egen fabrik.
Produktionen sker under velordnede forhold med høj fokus på CSR, og virksomhedens code of conduct opfylder kravene i FN’s Global Compact, som er baseret på de internationale konventioner for menneskerettigheder, arbejdstagerrettigheder, miljøbeskyttelse samt antikorruption. BSCI – Business Social Compliance Initiative er en overbygning af reglerne i FN’s Global Compact, og det er Heca Direct A/S’ mål, at selskabets hovedleverandører er BSCI godkendt ultimo 2015. Et vigtigt fokusområde for virksomheden er miljøvenlig produktion, som opfylder kravene i henhold til Oeko-tex® 100. Selskabets egen udviklede kvalitetsstyringssystem garanterer høj og ensartet kvalitet i alle produktioner.
Hos Heca Direct A/S ydes der professionel rådgivning, kunderne tilbydes nordisk kvalitetsdesign til meget konkurrencedygtige priser – og virksomhedens endegyldige mål er tilfredse kunder. Virksomheden ønsker at indgå langvarige partnerskaber med kunderne og kan med stolthed notere sig, at mange kundeforhold fortsætter i tæt dialog gennem mere end 10 år.
Heca Direct A/S har defineret følgende nøglepunkter, som alle i virksomheden dagligt agerer efter:
Vi skal udøve markedets bedste købmandsskab, således at vores kunder kontinuerligt oplever de mest optimale tilbud. Vi tilbyder rationelle indkøb til markedets bedste priser
Vores kunder skal opleve, at vi har noget ekstraordinært at byde på, noget med substans og værdi for markedet
Vi er troværdige, hjælpsomme og grundige i alt, hvad vi laver, og for os er det en naturlighed, at vores kunder undgår bekymringer
Kunden er i centrum – webshop og EDI tilpasses hver enkelt. Fleksibilitet og effektiv distribution er en af Heca Direct A/S’ kernekompetencer. Kunden oplever en fast kontaktperson i det daglige samarbejde, som forstår og taler kundens sprog.
Mere end 100.000 ansatte i detailhandelskæder anvender dagligt virksomhedens firmabeklædning.
Download vores salgspræsentation her: Heca Direct DK